Държавен вестник, бр. 86, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  86
КОНСТИТУЦИОНЕН СЪД
РЕШЕНИЕ № 16
от 3 октомври 2024 г.
по конституционно дело № 14 от 2024 г.
Конституционният съд в състав: предсе­
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Надежда Джелепова, 
Атанас Семов, Красимир Влахов, Янаки 
Стоилов, Соня Янкулова, Борислав Белазел­
ков, Десислава Атанасова, при участието на 
секретар-протоколиста Мариана Малканова 
разгледа в закрито заседание на 3.10.2024 г. 
конституционно дело № 14 от 2024 г., доклад­
вано от съдия Десислава Атанасова.
Производството е по чл. 149, ал. 1, т. 2 от 
Конституцията на Република България във 
фазата за решаване на делото по същество.
Делото е образувано на 8.04.2024 г. на 
основание чл. 150, ал. 1 от Конституцията по 
искане на Министерския съвет на Република 
България за установяване на противокон­
ституционност на Решение за възлагане на 
министъра на енергетиката, респективно на 
„БЕХ“ ЕАД, за неразпределяне на дивидент 
от печалбата на „БЕХ“ ЕАД за финансовата 
2023 г., прието от Народното събрание на 
29 март 2024 г. (ДВ, бр. 28 от 2.04.2024 г.) 
(Решението).
В мотивите на искането Министерският 
съвет поддържа, че Решението е в проти­
воречие с чл. 4, ал. 1, чл. 8, чл. 19, чл. 84, 
т. 2, чл. 87, ал. 2, чл. 105, ал. 1 и чл. 106 от 
Конституцията. Вносителят излага доводи за 
твърдяната противоконституционност поради 
нарушение на принципите на разделение на 
властите, на правовата държава, както и на 
принципите за неприкосновеност на част­
ната собственост и на равнопоставеност на 
субектите на частна собственост в условията 
на пазарна икономика. В искането е напра­
вен извод за противоречие с установеното с 
чл. 84, т. 2 от Конституцията правомощие на 
Народното събрание да приема държавния 
бюджет и на установените с чл. 105, ал. 1 
и чл. 106 от Конституцията правомощия на 
Министерския съвет да ръководи и да осъ­
ществява вътрешната и външната политика 
на страната в съответствие с Конституцията 
и законите, както и с правомощието му 
да ръководи изпълнението на държавния 
бюджет. В подкрепа на твърдяната проти­
воконституционност вносителят се позовава 
на относимите според него решения на Съда.
ОФИЦИАЛЕН РАЗДЕЛ
С определение от 23.04.2024 г. Консти­
туционният съд е допуснал искането за 
разглеждане по същество, конституирал е 
заинтересувани страни и е отправил покана 
до специалисти от науката.
На основание чл. 20а от Правилника за 
организацията и дейността на Конституцион­
ния съд, в отговор на предоставената им 
възможност, писмени становища и правни 
мнения са представили: министърът на енер­
гетиката, министърът на финансите, проф. 
д-р Валери Димитров и доц. д-р Савина 
Михайлова-Големинова. Застъпените в тях 
тези могат да бъдат обособени в две групи 
съобразно извода за конституционосъобраз­
ност на оспореното Решение.
Министърът на енергетиката в своето 
становище намира искането за неосновател­
но. Посочва, че не може да бъде споделено 
виждането за нарушение на съотношението 
между правомощията на висшите държав­
ни органи и по този начин на принципа 
на правовата държава, тъй като приетото 
Решение на Народното събрание е израз на 
предвидената в законодателството (чл. 3, 
ал. 1 от Закона за енергетиката и чл. 3 от 
Закона за енергийната ефективност) функция 
на парламента по осъществяване на държав­
ната политика в областта на енергетиката. 
Приема, че с Решението не се нарушават 
принципите, установени в чл. 19, ал. 2 от 
Конституцията, а напротив – възстановява 
се равнопоставеността на енергийните дру­
жества от групата на „Български енергиен 
холдинг“ („БЕХ“) ЕАД с останалите друже­
ства, опериращи на енергийния пазар.
Министърът на финансите, проф. д-р Вале­
ри Димитров и доц. д-р Савина Михайлова-
Големинова в представените правни мнения 
се обединяват около тезата за основателност 
на искането на Министерския съвет. Минис­
търът на финансите привежда аргументи в 
подкрепа на твърдените в искането нарушения 
на принципите на разделение на властите и 
на правовата държава, тъй като законодате­
лят забранява на министъра на енергетиката 
да изпълни задължения и отговорности, 
произтичащи от Закона за енергетиката, 
Закона за публичните предприятия (ЗПП) 
и актове на Министерския съвет, приети в 
изпълнение на закон.
В своето правно мнение проф. Валери 
Димитров излага аргументи в подкрепа 
на твърдяното нарушение на принципа на 
правовата държава и на принципа на разде­
лението на властите. Счита, че със своето 
решение законодателната власт е навлязла 
по недопустим противоконституционен начин